Arturo Vidal

Arturo Erasmo Vidal Pardo (sündinud 22. mail 1987 Santiagos) on Tšiili jalgpallur, poolkaitsja. Alates 2023. aasta juulist mängib ta Brasiilia kõrgliigaklubis Athletico Paranaense.

2016. aastal valiti ta Tšiili aasta jalgpalluriks.

 Klubikarjäär 
Klubikarjääri alustas Vidal Tšiili pealinna klubis Colo-Colo, 2007. aastal aga kolis Saksamaa Bundesliga klubisse Leverkuseni Bayer. Bundesliga hooajal 2010–11 valiti ta hooaja sümboolsesse koosseisu.

2011. aastast mängis ta Itaalia klubis Torino Juventus ning tuli neljal korral Serie A meistriks. Hooajal 2012–13 valiti ta Juventuse hooaja parimaks mängijaks ning hooaegadel 2012–13 ja 2013–14 Serie A hooaja sümboolsesse koosseisu.

2015. aastast mängis ta Saksamaa Bundesliga klubis Müncheni Bayern, kellega tuli kolmel korral Saksamaa meistriks ning korra karikavõitjaks ja superkarikavõitjaks.

2018. aasta augustis sõlmis ta kolme aasta pikkuse lepingu Barcelonaga."Bayerni poolkaitsja siirdub Barcelonasse". sport.err.ee. 4.8.2018. Vaadatud 14.8.2018

2020. aasta septembris liitus ta Milano Internazionalega. Hooajal 2020/21 tuli ta klubiga Itaalia meistriks.

2022. aasta juulis sõlmis ta 18 kuu pikkuse lepingu Brasiilia kõrgliigaklubiga Flamengo. Tema lepingu lõpetati osapoolte kokkuleppel 13. juulil 2023. Päev hiljem sõlmis ta kuni aasta lõpuni kehtiva lepingu Athletico Paranaensega.

 Koondisekarjäär 
Vidal esindas Tšiilit alla 20-aastaste koondises 2007. aasta Lõuna-Ameerika juunioride meistrivõistlustel, kus ta oli kuue väravaga turniiri teine väravakütt. Ta viis meeskonna juunioride maailmameistrivõistlustele. Ta lõi neil võistlusel kaks väravat ja Tšiili võitis turniiril pronksmedali.

Debüüdi Tšiili rahvuskoondises tegi ta 2007. aastal sõprusmängus Venezuelaga. Esimese värava lõi ta rahvuskoondises 5. septembril 2009 MM-i valikmängus Venezuela vastu.

2011. aasta Copa América esimeses alagrupimängus 4. juulil lõi ta värava Mehhikole. Tšiili jõudis veerandfinaali, kus kaotati Venezueale ja langeti välja.

2015. aasta Copa América esimeses alagrupimängus 11. juunil lõi ta penaltist värava Ecuadorile."Vidal and Vargas lead hosts Chile to opening Copa América victory". The Guardian. 12.6.2015. Vaadatud 20.6.2017 15. juunil toiminud teises alagrupimängus Mehhikoga lõi ta kaks väravat, sealhulgas ühe penaltist."Chile 3-3 Mexico". BBC. 15.6.2015. Vaadatud 20.6.2017 Tšiili jõudis lõpuks finaali, kus penaltiseerias alistati Argentina ja tuldi esimest korda Copa América võitjaks. Ta valiti ka turniiri sümboolsesse koosseisu."Copa América 2015 - Team of the tournament". 5.7.2015. Vaadatud 20.6.2017

2016. aasta Copa América Centenario teises alagrupimängus 10. juunil lõi ta kaks väravat Boliiviale, sealhulgas ühe penaltist. Finaalis kohtuti Argentinaga, keda taas penaltiseerias võideti; Vidal eksis penaltiseerias ainsa Tšiili mängijana."Chile beat Argentina on penalties to win Copa América – as it happened". The Guardian. 27.6.2017. Vaadatud 20.6.2017 Ta valiti taas ka turniiri sümboolsesse koosseisu."TSG announces Copa America Centenario Awards". concacaf.com. 27.6.2017. Vaadatud 20.6.2017

2017. aasta FIFA konföderatsioonide karika esimeses alagrupimängus 18. juunil lõi ta värava Kamerunile."Tšiili alistas kahe hilise värava toel Kameruni". ERR Sport. 18.6.2017. Vaadatud 20.6.2017

2019. aasta Copa Américal valiti ta turniiri sümboolsesse koosseisu.

Ta on esindanud Tšiilit koondises veel 2010. ja 2014. aasta maailmameistrivõistlustel.

 Saavutused 
Colo-Colo
Torneo Apertura: 2006, 2007
Torneo Clausura: 2006
Juventus
Serie A: 2011–12, 2012–13, 2013–14, 2014–15
Supercoppa Italiana: 2012, 2013
Coppa Italia: 2014–15
Müncheni Bayern
Bundesliga: 2015–16, 2016–17, 2017–18
DFB-Pokal: 2015–16
DFL-Supercup: 2016, 2017
Barcelona
La Liga: 2018–19
Supercopa de España: 2018
Milano Internazionale
Serie A: 2020–21
Coppa Italia: 2021–22
Supercoppa Italiana: 2021
Flamengo
Copa do Brasil: 2022
Copa Libertadores: 2022

 Viited 

 Välislingid 

Kategooria:Tšiili jalgpallurid
Kategooria:Leverkuseni Bayeri mängijad
Kategooria:Torino Juventuse mängijad
Kategooria:Müncheni Bayerni mängijad
Kategooria:FC Barcelona mängijad
Kategooria:Milano Internazionale mängijad
Kategooria:Club Athletico Paranaense mängijad
Kategooria:Bundesliga mängijad
Kategooria:Serie A mängijad
Kategooria:La Liga mängijad
Kategooria:Sündinud 1987